Monika-saken: Minuttene som kan felle drapstiltalte
Møysommelig innhenting av bussruter og opplysninger om hvordan hver buss faktisk fulgte ruten, er ett av politiets indisier i straffesaken mot Donatas Lukosevicius.* Monika Sviglinskaja (8) ble 14. november 2011 funnet død hjemme i leiligheten på Sotra, der hun bodde sammen med sin mor. * Politiet konkluderte etter ni måneder med at det ikke kunne slås fast at det hadde skjedd noe straffbart i saken. Politiet mente at åtteåringen hadde tatt sitt eget liv. * Tre år etter at Monika Sviglinskaja ble funnet død, ble morens eks-samboer siktet for forsettlig drap på åtteåringen. * Mannen er nå tiltalt for drap. Rettsaken startet i Nordhordland tingrett 30. mai. Onsdag vitner politiets analyseansvarlige i Monika-etterforskningen, politioverbetjent André Simonsen ved Vest politidistrikt. DNA-spor: Trolig avsatt ved direkte kontakt Han la fram flere tidslinjer som blant annet viser hvordan tiltaltes egne opplysninger på sentrale punkt stemmer dårlig med faktiske funn og elektroniske spor. Les også: DNA-funn stammer fra tiltaltes familie34-åringens egen forklaring er at han dro rett hjemmefra og at han var i Bergen sentrum ved 10-tiden. Men dette stemmer ikke med bussrutene og faktiske funn på videokameraer i sentrum. Han opplyste også at han var eneste passasjer, mens politiets etterforskning viser at det gikk hele tre passasjerer på den mest aktuelle bussen da han måtte ha tatt den, og neste buss rakk ikke fram til sentrum i tide til de faktiske observasjonene av ham. Politiet har også gjennomgått hvilke passasjerer og hvilken type billetter som ble kjøpt på den aktuelle bussruten til Sotra og åstedet Berge, og finner at det hele veien var en uidentifisert mann som hadde uregistrert billett. Simonsen viste hvordan drapstiltalte enkelt kunne tatt en tidlig buss fra Kalandseid i Bergen, og gjennom å skifte buss fire ganger ville ankomme Berge på Sotra – altså åstedet – klokken 0835. Les også: Mormor i retten: – Monika var et elsket barnDette stemmer mistenkelig godt med trafikkdata fra åtte år gamle Monikas mobiltelefon: Ti minutter senere ble det ringt – nærmest desperat – syv ganger fra hennes mobil til morens telefon, uten at hun fikk kontakt, fordi mor var på jobb. Etter dette, klokken 0845, forsvinner all trafikk fra telefonen – og ingen har sett den siden, trass i at både mobilen og SIM-kortet er overvåket i lang tid etterpå, og det er gjort gjentatte avanserte søk i området. Etter det antatte dødsfallet i 08.45-tiden går det buss fra stedet ved 09.20-tiden. Klokken 09.27 gikk det på en uidentifisert person som kjøpte billett til Bergen like nord for åstedet. Denne bussen – med overganger – ankom Bergen sentrum like ved banklokalet Western Union klokken 10.20. Klokken 10.22 gjør han et bankuttak i Sparebanken Vest. Klokken 10.25 kjøper han kontantkort på Narvesen, og klokken 10.26 er Donatas fanget på videokamera inne i Western Unions lokaler. - Politiet har testet hvorvidt det er mulig å gå mellom disse stedene i et slikt tidsrom, og konklusjonen er at det er fullt mulig, sa politioverbetjent Simonsen i retten.
Den drapstiltalte 34-åringen forteller at han først dro til Bergen utpå formiddagen dagen Monika døde. Politiet mener at forklaringen ikke kan stemme.